Ambroise Thomas

**Ambroise Thomas** (1811–1896) var en fransk komponist.

## Bakgrunn
Ambroise Thomas' begge foreldre var musikklærere. Da han var ti år hadde han alt erfaring som pianist og fiolinist. Thomas ble i 1828 student ved Conservatoire de Paris (musikkonservatoriet i Pars), der han var elev av Friedrich Kalkbrenner, Victor Dourlen, Pierre Zimmermann og Jean-François Lesueur. 

## Musikalsk virke (utvalg)
I 1832 ble Thomas tildelt den høythengende utmerkelsen Prix de Rome for kantaten *Herman et Ketty*, etter dette tilbragte han tre år i Italia før han vendte tilbake til Paris der han livnærte seg som operakomponist.
I tillegg til nitten operaer, hvorav **' og **' fikk mest suksess, komponerte Thomas én ballett, to kantater, et rekviem, kammermusikalske verk, motetter, canzoner og mannssangerkvartetter.

Thomas' operastil sies å være hybrider mellom grand opéra og opéra-comique.

## Virke ved musikkonservatoriet i Paris
Fra 1856 underviste Thomas ved sitt gamle lærested, musikkonservatoriet i Paris

I 1871 døde direktøren for musikkonservatoriet, komponisten Daniel-François-Esprit Auber, og den nye direktøren som ble utnevnt dagen etter, Francisco Salvador-Daniel, ble 11 dager senere skutt og drept av «*les communards*» – opprørerne i Pariserkommunen.

Ambroise Thomas ble senere i 1871 utnevnt til konservatoriets nye direktør, og innførte en nykonservativ stil ved institusjonen. Han ble sittende i direktørstolen frem til sin død i 1896. I sin direktørperiode søkte han å demme opp for den germanske musikkstilen, og forsøkte dessuten å forhindre at Gabriel Fauré ble ansatt ved konservatoriet.

## Død, begravelse, ettermæle
De siste tjuefem åren av sitt liv ble Thomas innadvendt og noe av en einstøing. Han kjøpte seg en graniitgrav til seg selv på en øy utenfor den franske kysten (men fikk en storstilt begravelse på Montmartre i Paris (der Jules Massenet holdt tale), ettersom hans *Mignon* var en like stor suksess da han døde som ved premieren. *Mignon* var blitt oppført over tusen ganger ved hans død i 1896 og var da etablert som Frankrikes mest populære opera. Da andre verdenskrig brøt ut var denne operaen blitt oppført over 2000 ganger. Senere har imidlertid populariteten tapt seg en del.

Han ble begravet på Cimetière de Montmartre.

## Operaer
* 1837: *La double Échelle* – libretto av Eugène de Planard
* 1838: *Le Perruquier de la Régence* – libretto av Eugène de Planard og Paul Dupont
* 1839: *Le panier fleuri* – libretto av Adolphe de Leuven og Léon-Lévy Brunswick
* 1840: *Carline*
* 1841: *Le compte de Carmagnola* – libretto av Eugène Scribe
* 1842: *Le guerillero*
* 1843: *Angèlique et Mèdor*
* 1843: *Minna ou Le mènage à trois*
* 1849: *Le Caïd*  – libretto av Thomas Sauvage (en kadi er en islamsk dommer)
* 1850: *Un Songe d'une nuit d'été* («En sommernattsdrøm»)
* 1851: *Raymond ou Le secret de la Reine*
* 1853: *La Tonelli*
* 1855: *La Cour de Célimène* (opéra comique) – libretto av Rosier
* 1857: *Psyché*
* 1857: *Le Carnaval de Venise* («Karnevalet i Venedig»)
* 1860: *Le roman d'Elvire*
* 1866: *[[Mignon (Oper)|Mignon]]* – libretto av Jules Barbier og Michel Carré, med Goethes roman *[[Wilhelm Meisters læreår]]* som forelegg
* 1868: *[[Hamlet (Oper)|Hamlet]]* – libretto av Jules Barbier og Michel Carré, med Shakespeares skuespill *[[Hamlet]]* som forelegg
* 1874: *Gille et Gillotin*
* 1882: *Françoise de Rimini*

## Referanser


## Litteratur
* Georges Masson: *Ambroise Thomas : un compositeur lyrique au XIXe siècle*. Metz : Édition Serpenoise 1996. ISBN 2-87692-288-6.
* Élisabeth Rogeboz-Malfroy: *Ambroise Thomas : témoin du siècle. 1811-1896*. Besançon : Cêtre 1999. ISBN 2-87823-098-1.

## Eksterne lenker
* 
* 
* 
* Verkfortegnelse på klassika.info
* 
* 
* Free scores by Ambroise Thomas i loumy.org
*